Thomas Knorr
Thomas Knorr (Lübeck, 16. svibnja 1971.) je bivši njemački rukometaš i reprezentativac, bivši trener-igrač kluba HSG Ostsee N/G. Knorr je svojedobno bio jedan od najboljih njemačkih igrača, a mogao je igrati kao vanjski igrač ili kao pivot. Cijelu svoju klupsku karijeru proveo je u Njemačkoj, gdje je najduže igrao za velikane THW Kiel i HSV Hamburg. Nakon odlaska iz Hamburga 2007., potpisao je za VfL Bad Schwartau, gdje je četiri sezone bio trener-igrač prije nego je dobio otkaz. Iako se tada bio umirovio, 2012. je potpisao za Preetzer TSV, nakon kojeg je igrao i za SC Magdeburg. Godine 2014. potpisao je kao trener za HSG Ostsee N/G, ali je povremeno i nastupio kao igrač. 

Za reprezentaciju je nastupao od 1990. do 1997. godine te je sudjelovao na pet velikih turnira. Godine 1996., na EHF Euru u Španjolskoj, bio je najbolji strijelac turnira s 41 golom. 

Njemački rukometaši
Rukometni treneri